Спадар Сяргей нарадзіўся ў Рызе і, па яго словах, да пераезду ў Мінск Беларусь у яго асацыявалася толькі з Васілём Быкавым, “Песнярамі” і “Верасамі”. Журналістыцы не вучыўся, але ўжо падчас студэнцтва (скончыў філалагічны факультэт БДУ) пачаў працаваць у гэтай галіне. Так, першую гутарку зрабіў яшчэ ў 1988 г. — з Лаймай Вайкулэ. Потым былі іншыя сустрэчы: Булат Акуджава, Святлана Алексіевіч, Уладзімір Арлоў, Данатас Баніёніс, Алег Басілашвілі, Янка Брыль, Генадзь Бураўкін, Васіль Быкаў, Уладзімір Вайновіч, Ніл Гілевіч, Барыс Грабеншчыкоў, Людміла Гурчанка, Канстанцін Кінчаў, Андрэй Макарэвіч, Адам Мальдзіс, Яўген Міронаў, Юрый Нікулін, Райманд Паўлс, Гарык Сукачоў, Аліса Фрэйндліх, Віктар Цой, Юрый Шаўчук — усіх проста немагчыма пералічыць…